แมค ทุ่มพันล.สยายปีกไดรฟ์ทรู
นายเฮสเตอร์ ชิว ประธานกรรมการและประธานเจ้าหน้าที่บริหาร บริษัท แมคไทย จำกัด ผู้บริหารธุรกิจร้านอาหารจานด่วน แมคโดนัลด์ เปิดเผยว่า ปีนี้บริษัทฯจะใช้งบลงทุนกว่า 800- 1,000 ล้านบาท เพื่อขยายสาขาใหม่อีก 15-20 สาขาทั่วประเทศ จากปัจจุบันมีอยู่ 252 สาขาโดยจะเน้นร้านในรูปแบบ ไดร์ฟ ทรู เป็นหลัก เพื่อให้สอดรับกับพฤติกรรมของผู้บริโภคในปัจจุบันที่ต้องการความสะดวกสบายและเร่งรีบ,นอกจากนี้ งบดังกล่าวจะใช้ลงทุนในเรื่องของนวัตกรรมโดยจะติดตั้งเครื่องสั่งอาหารอัตโนมัติ และเมนูบอร์ดแบบวีดิโอวอลล์ระบบดิจิทัล เพื่ออำนวยความสะดวกให้กับลูกค้าที่ใช้บริการในร้านแมคโดนัลด์ ซึ่งแมคโดนัลด์ ถือเป็นรายแรกที่ทำ เพราะเชื่อว่าบริการในรูปแบบดังกล่าวจะช่วยขับเคลื่อนการดำเนินธุรกิจร้านอาหารบริการด่วนได้ดี และสร้างจุดเด่นที่แตกต่างจากคู่แข่งในธุรกิจอาหารบริการด่วนที่มีการแข่งขันรุนแรงในปัจจุบัน ซึ่งปัจจุบันบริษัทได้ติดตั้งเครื่องสั่งอาหารอัตโนมัติไปแล้ว 79 สาขา และจะเพิ่มอีก 60 สาขาภายในปีนี้,ปีนี้ยังมีแผนพัฒนาและปรับปรุงเว็บไซต์ รวมถึงแอพพลิเคชั่นบนโทรศัพท์มือถือ เพื่อให้บริการการรับชำระเงินแบบไร้เงินสด ล่าสุด ได้ขยายแพลตฟอร์มการชำระเงินแบบดิจิทัล ที่ร่วมกับพันธมิตรทุกรายที่มีในประเทศไทย อาทิ เอ็มเปย์, บลูเพย์, อาลีเพย์ และทรูมันนี่วอลเล็ท เพื่อให้บริการรับชำระเงินค่าอาหารผ่านคิวอาร์โค้ด.
นายเฮสเตอร์ ชิว ประธานกรรมการและประธานเจ้าหน้าที่บริหาร บริษัท แมคไทย จำกัด ผู้บริหารธุรกิจร้านอาหารจานด่วน แมคโดนัลด์ เปิดเผยว่า ปีนี้บริษัทฯจะใช้งบลงทุนกว่า 800- 1,000 ล้านบาท
เฮสเตอร์ ชิว,แมคไทย,แมคโดนัลด์,สาขาใหม่,ไดร์ฟ ทรู